Diari Oficial de la Generalitat Valenciana


Sumari del DOGV 4844, del 17-09-2004 (2004/9380)

ORDRE de 8 de setembre 2004, de la Conselleria de Territori i Habitatge, per la qual es fan públiques les zones de la Comunitat Valenciana on es declara obligatori i d'utilitat pública el tractament per al control de la processionària del pi (Thaumetopoea pityocampa Schiff).
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4844

Data del DOGV
:   17-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9380


Data del document
:   08-09-2004

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * muntanya
    * malaltia vegetal
    * tractament fitosanitari
    * arboricultura

ORDRE de 8 de setembre 2004, de la Conselleria de Territori i Habitatge, per la qual es fan públiques les zones de la Comunitat Valenciana on es declara obligatori i d'utilitat pública el tractament per al control de la processionària del pi (Thaumetopoea pityocampa Schiff). [2004/9380]
  
De l'estudi que sobre l'estat fitosanitari de les forests de la Comunitat Valenciana ha dut a terme aquesta Conselleria, s'han determinat una sèrie de zones en què és necessari efectuar tractaments per al control de la processionària del pi (Thaumetopoea pityocampa Schiff), independentment de la titularitat dels terrenys, per la qual cosa, per raó de les facultats que tinc atribuïdes i de conformitat amb el que estableix l'article 53 de la Llei 3/93, forestal de la Comunitat Valenciana,
  
ORDENE
  
Article 1
  
Declarar d'utilitat pública i obligatori el tractament per al control de la processionària del pi en la campanya de 2004, en els següents termes municipals de la Comunitat Valenciana:
  
- Província d'Alacant: Agost, Alacant, Albatera, Aspe, Beneixama, Benejúzar, Benidorm, Busot, Callosa d'En Sarrià, Crevillent, Dénia, el Camp de Mirra, Elda, la Vila Joiosa, l'Alfàs del Pi, l'Orxa, Novelda, Pinoso, Planes, Torrevieja, la Vall d'Alcalà, Vall de Gallinera, Villena, Xàbia.
  
- Província de Castelló: Alcalà de Xivert, Altura, Atzeneta del Maestrat, Barracas, Benafer, Benicàssim, Cervera del Maestre, Vistabella del Maestrat.
  
- Província de València: Ademuz, Albalat dels Tarongers, Alzira, Antella, Ayora, Barx, Benicolet, Benigánim, Bétera, Buñol, Chelva, Chiva, Cofrentes, Enguera, Higueruelas, Jalance, Jarafuel, l'Olleria, Llutxent, Moixent, Navarrés, Picassent, Pinet, Sagunt, Segart, Simat de la Valldigna, Sumacàrcer, Tous, Villalonga, Villargordo del Cabriel, Zarra.
  
Article 2
  
1. Personal tècnic de la Direcció General de Gestió del Medi Natural dirigirà l'execució dels tractaments, mitjançant procediments adequats, els quals seran realitzats en aquelles zones considerades com prioritàries, de cada terme municipal relacionat en l'article primer, tenint en compte el nivell d'incidència de la plaga detectat en la prospecció fitosanitària.
  
2. Amb antelació suficient, la Direcció Territorial corresponent, notificarà als ajuntaments dels municipis afectats la present declaració, com també les dates i zones que s'han de tractar en el seu municipi.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 8 de setembre de 2004
  
El conseller de Territori i Habitatge,